เรียนคุณค่ะ สามีไปตรวจร่างกายพบว่าค่าเกร็ดเลือดต่ำ 104,000 Hb 12.8 แพทย์นัดทำU/S และส่งกล้องรอทำค่ะ แต่ตอนนี้กังวลมากค่ะ ผลเลือดแบบนี้แสดงความผิดปกติอะไรได้บ้างคะ ก่อนตรวจ3วันมีดื่มเหล้าหนักค่ะ อาการอย่างอื่นไม่มีค่ะ ขอบค่ะ
สวัสดีครับ KNจากผลตรวจ แสดงว่ามีทั้งจำนวนเม็ดเลือดแดงน้อยกว่าปกติ (Hb 12.8) และเกร็ดเลือดต่ำครับ ซึ่งการที่จำนวนเม็ดเลือดแดงน้อยนั้นก็มีได้หลายสาเหตุ เช่น1. ภาวะโลหิตจาง เพราะร่างกายสร้างเม็ดเลือดน้อย2. เสียเลือดมาก เช่น จากอุบัติเหตุ3. มีจุดเลือดออกภายในร่างกาย เช่น เลือดออกในกระเพาะอาหารสำหรับเกร็ดเลือดต่ำบ่งบอกถึงภาวะเลือดออกง่าย ซึ่งอาจเกิดหลายสาเหตุ เช่น1. การติดเชื้อไวรัส2. ขาดแร่ธาตุบางชนิด3. การดื่มแอลกอฮอล์4. การสร้างเม็ดเลือดผิดปกติดังนั้น ที่คุณแนะนำตรวจอัลตร้าซาวด์และตรวจส่องกล้อง ก็น่าจะเพื่อหาจุดเลือดออกตามทางเดินอาหารครับ เป็นไปได้ว่าการดื่มแอลกอฮอล์หนักก็มีผลทำให้เกิดปัญหาเหล่านี้ได้เช่นกันด้วยเหตุนี้ ควรแนะนำให้สามีหยุดดื่มเหล้าอย่างจริงจังครับ เพราะเป็นสิ่งที่ทำลายสุขภาพ อีกทั้งยังก่อให้เกิดโรคต่างๆตามมา อาทิเช่น ความดันโลหิตสูง โรคตับ โรคหัวใจ เส้นเลือดในสมองตีบ ฯลฯอีกทั้งควรไปพบแพทย์ตามนัดเพื่อทราบสาเหตุและการรักษาที่เหมาะสมต่อไปครับ